Qishloq xo‘jaligi vazirligiga yil yakuniga qadar 400 mln dollarlik loyihalarni boshlash topshirildi

Prezident huzurida qishloq xo‘jaligida xalqaro moliya institutlari ishtirokidagi loyihalarning borishi hamda ta’lim sifatini yaxshilash masalalari muhokama qilinmoqda.

So‘nggi besh yilda sohaga 2,5 milliard dollar xorijiy resurslar jalb qilindi. Shundan, 1,7 milliard dollar o‘zlashtirilib, 4 mingga yaqin loyiha amalga oshirildi.
Buning hisobiga  2,5 ming gektar zamonaviy issiqxonalar, 11 ming gektar intensiv bog‘lar, 6 ta ko‘chatchilik xo‘jaligi va 350 ming tonnali muzlatkichli omborxonalar tashkil etildi.
Bugungi kunda, sohada 810 million dollar o‘zlashtiriladigan mablag‘ mavjud.
Davlat rahbari ushbu mablag‘lar hisobiga qilinishi lozim bo‘lgan ishlarni belgilab berdi.
Yig‘ilishda Qishloq xo‘jaligi vazirligiga yil yakuniga qadar 400 million dollarlik loyihalarni boshlash topshirildi. 

Qayd etilishicha, bugungi kunda 580 ta yangi loyiha ishlab chiqilgan. Kreditlar qisqa muddatga berilishi bois ularni amalga oshirish kechikmoqda. Shu munosabat bilan:

Yig‘ilishda 2022 yilda Andijon, Jizzax, Namangan, Samarqand, Farg‘ona va Xorazm viloyatlarida agroxizmatlar markazlari tashkil etilib, 100 dan ortiq xizmatlar yo‘lga qo‘yilishi lozimligi ko‘rsatib o‘tildi. Shuningdek:
Prezident yangi Xalqaro qishloq xo‘jaligi universiteti 2022-2023 o‘quv yilidan o‘z faoliyatini boshlashi zarurligini qayd etdi.
Birinchi o‘quv yilida universitetda 7 ta mutaxassislik bo‘yicha 200 nafar talaba o‘qitiladi.